土耳其外長恰武什奧盧搭嘅飛機被荷蘭當局拒絕降落之後，就即刻返翻伊斯坦布爾，恰武什奧盧批評荷蘭政府唔準佢降落係一宗醜聞，絕對唔能夠接受，並講明會令荷蘭得到應有嘅回應，重召見荷蘭駐當地大使館臨時代辦提交外交照會，就荷蘭拒絕土耳其官員入境提出抗議，重批評埋荷蘭警方響鹿特丹抗議入面對示威者使用暴力唔恰當。